CELEX: 62012CA0132
Language: sk
Date: 2014-02-27 00:00:00
Title: Vec C-132/12 P: Rozsudok Súdneho dvora (prvá komora) z  27. februára 2014 – Stichting Woonpunt, Stichting Havensteder, predtým Stichting Com.wonen, Woningstichting Haag Wonen, Stichting Woonbedrijf SWS.Hhvl/Európska komisia (Odvolanie — Štátna pomoc — Schémy pomoci poskytnutej spoločnostiam sociálneho bývania — Rozhodnutie o zlučiteľnosti — Záväzky prijaté vnútroštátnymi orgánmi na dosiahnutie súladu s právom Únie — Článok 263 štvrtý odsek ZFEÚ — Žaloba o neplatnosť — Podmienky prípustnosti — Záujem na konaní — Aktívna legitimácia — Osobne a priamo dotknutí príjemcovia — Pojem „uzavretý okruh“ )

14.4.2014   
            
            
               SK
            
            
               Úradný vestník Európskej únie
            
            
               C 112/3
            
         Rozsudok Súdneho dvora (prvá komora) z 27. februára 2014 – Stichting Woonpunt, Stichting Havensteder, predtým Stichting Com.wonen, Woningstichting Haag Wonen, Stichting Woonbedrijf SWS.Hhvl/Európska komisia
   (Vec C-132/12 P) (1)
   
   ((Odvolanie - Štátna pomoc - Schémy pomoci poskytnutej spoločnostiam sociálneho bývania - Rozhodnutie o zlučiteľnosti - Záväzky prijaté vnútroštátnymi orgánmi na dosiahnutie súladu s právom Únie - Článok 263 štvrtý odsek ZFEÚ - Žaloba o neplatnosť - Podmienky prípustnosti - Záujem na konaní - Aktívna legitimácia - Osobne a priamo dotknutí príjemcovia - Pojem „uzavretý okruh“))
   2014/C 112/04
   Jazyk konania: holandčina
   
      Účastníci konania
   
   
      Odvolateľky: Stichting Woonpunt, Stichting Havensteder, predtým Stichting Com.wonen, Woningstichting Haag Wonen, Stichting Woonbedrijf SWS.Hhvl (v zastúpení: P. Glazener a E. Henny, advocaten)
   
      Ďalší účastník konania: Európska komisia (v zastúpení: H. van Vliet, S. Noë a S. Thomas, splnomocnení zástupcovia)
   
      Predmet veci
   
   Odvolanie podané proti uzneseniu Všeobecného súdu (siedma komora) zo 16. decembra 2010, Stichting Woonpunt a i./Komisia (T-203/10), ktorým Všeobecný súd zamietol ako neprípustný návrh na zrušenie rozhodnutia K(2009) 9963 v konečnom znení z 15. decembra 2009 týkajúceho sa štátnej pomoci E 2/2005 a N 642/2009 – Holandsko – Existujúca pomoc a špeciálna pomoc pre projekty v prospech podnikov bytovej výstavby
   
      Výrok rozsudku
   
   
               1.
            
            
               Uznesenie Všeobecného súdu Európskej únie zo 16. decembra 2011, Stichting Woonpunt a i./Komisia (T-203/10), sa zrušuje v časti, v ktorej vyhlasuje žalobu o neplatnosť podanú spoločnosťami Stichting Woonpunt, Stichting Havensteder, Woningstichting Haag Wonen a Stichting Woonbedrijf SWS.Hhvl proti rozhodnutiu Komisie K(2009) 9963 v konečnom znení z 15. decembra 2009 týkajúcemu sa štátnej pomoci E 2/2005 a N 642/2009 – Holandsko – Existujúca pomoc a osobitná pomoc na projekty určená podnikom bytovej výstavby za neprípustnú v rozsahu, v akom sa toto rozhodnutie týka schémy pomoci E 2/2005.
            
         
               2.
            
            
               Vo zvyšnej časti sa odvolanie zamieta.
            
         
               3.
            
            
               Žaloba o neplatnosť uvedená v bode 1 výroku tohto rozsudku je prípustná.
            
         
               4.
            
            
               Vec sa vracia Všeobecnému súdu Európskej únie, aby rozhodol o dôvodnosti žaloby o neplatnosť uvedenej v bode 1 výroku tohto rozsudku.
            
         
               5.
            
            
               O trovách konania sa rozhodne neskôr.
            
         
      (1)  Ú. v. EÚ C 138, 12.5.2012.